o
Derek Prince
Israelin asema Jumalan suunnitelmissa.
Ohjelma 1
Teemme nyt niin kuin yleensä teemme,
lausumme yhdessä psalmista 33:8-12,
ja sitten jatkan opetustani.
Psalmin kohta sopii hyvin aiheeseeni, josta aion puhua.
"Vaviskoon Herran edessä kaikki maa,
koko maanpiiri pelätköön Häntä. Mitä Hän sanoi, se tapahtui,
mitä Hän käski, se pysyi.
Herra on kumonnut kansojen päätökset ja
tehnyt tyhjiksi ihmisten aikeet.
Mutta Herran päätökset pysyvät iäti,
Hänen ajatuksensa polvesta polveen.
Onnellinen se kansa, jonka Jumala on Herra,
kansa, jonka Herra on omakseen valinnut."
Siinä on aiheeni: kansa, jonka Herra on omakseen valinnut.
Puhun Israelin asemasta Jumalan suunnitelmissa,
mikä on hyvin tärkeää kaikkien tietää
niin uskovien kuin ei-uskovien.
Valitettavasti varsinkin ei-uskovat eivät kuule tästä.
Rukoilen, että tästä tulisi kaikkien Raamattuun ja
Jeesukseen uskovien sydämenasia.
Puheellani Israelista tarkoitan kansaa, joka polveutui
Abrahamista, Iisakista ja Jaakobista, jota myös juutalaisiksi kutsutaan.
Kuvaan Israelin merkitystä Jumalan suunnitelmissa muutamin tilastoin.
Nimi Israel tai israelilaiset on VT:ssa yli 2500 kertaa ja
UT:ssa 79 kertaa, mutta koskaan Israel ei tarkoita seurakuntaa.
Israel on yhtä, seurakunta toista.
Esittelen kirjaani "Profeetallisia kohtaloita",
jossa käsittelen näitä asioita.
Alun perin kirjan nimi oli "Israelin ja seurakunnan kohtalo",
mutta USA:ssa kustantajat muuttivat nimen.
Puhun kirjastani siksi, että 79:ssä UT:n kohdassa on sana Israel
tai israelilainen. Missään kohdassa sana ei tarkoita seurakuntaa.
Tämä virhe on ryöminyt seurakuntaan ja aiheuttanut valtavasti
sekaannusta ja väärinkäsityksiä niin, että jotkut ovat hairahtuneet
Jumalan suunnitelmista.
Sana "juutalainen" on 84 kertaa VT:ssa ja 192 kertaa UT:ssa.
Sitä vastoin sana "kristitty" on vain kolmesti UT:ssa.
Jos Amerikka tai Britannia mainittaisiin 2500 kertaa VT:ssa ja
79 kertaa UT:ssa, niin olisi päivän selvää,
ettemme ymmärtäisi Raamattua, ellemme tietäisi,
mitä Jumala tarkoittaa Amerikalla tai Britannialla.
Jokaisen kristityn, joka haluaa elää Jumalan tahdon mukaan ja
käsittää mitä maailmassa tapahtuu, on erittäin tärkeää ymmärtää
Israelin asema Jumalan suunnitelmissa.
Oltuaan poissa näyttämöltä vuosisatoja,
Israel on palannut ja siitä on tullut maailman polttopiste.
Tämä johtuu Jumalan suunnitelmista, joita pyrin selittämään.
Ensin luen muutamia Raamatun kohtia,
jotka vakuuttavat, että Israel on ainutlaatuinen kansakunta.
Ei ole toista Israelin kaltaista kansaa.
Väärinkäsitysten välttämiseksi sanon, etten ole juutalainen
vaan pakanakansalainen.
1 Aik 17:21 Daavid rukoilee Herraa näin:
"Mikä muu kansa maan päällä olisi kansasi Israelin kaltainen?
Onko toista kansaa, jota Jumala olisi tullut lunastamaan
omaksi kansakseen?"
Toisin sanoen, maailmassa on vain yksi kansa,
jonka Jumala lunasti omakseen eli Israel.
Aiemmin kun Jumala toi kansansa Israelin pois Egyptistä ja
vei heidät Siinainvuoren juurelle ja antoi heille
Kymmenen Käskyä ja lain,
Hän puhui suunnitelmistaan Mooseksen kautta.
2 Mos 19:5-6 Hän sanoi Israelille:
"Jos te nyt kuuntelette Minua ja pidätte Minun liittoni,
niin te tulette olemaan kansojen joukossa Minun oma aarteeni.
Koko maailma on Minun, mutta teistä tulee
Minun pappisvaltakuntani ja pyhä kansani."
Tässä on kolme Israelille annettua lupausta:
Minun oma aarteeni kansojen joukossa,
pappisvaltakunta ja pyhä kansa.
Nuo lupaukset eivät käsittääkseni ole vielä täyttyneet ja
uskon, että paholainen voi viivyttää Jumalan lupausten täyttymistä,
mutta se ei voi kuitenkaan estää sitä.
Uskon, että kaikki Raamatun Israelia koskevat lupaukset
toteutuvat tarkasti ja täydellisesti.
UT:n Rom 3:1-2 Paavali luettelee ominaisuuksia,
jotka erottavat juutalaiset muista kansoista:
Room 3:1-2
"Mitä etuja sitten on juutalaisilla,
ja mitä hyötyä on ympärileikkauksesta?
Paljonkin, kaikin tavoin.
Jumala on ensiksikin uskonut Sanansa juuri heille."
Tämä tosiasia tekee juutalaisista ainutlaatuisen kansan.
Me olemme saaneet Raamatun kaikki Jumalan ilmoitukset
yhden kansan, juutalaisten, välityksellä.
Ilman heitä meillä ei olisi minkäänlaista Jumalan ilmoitusta.
En usko, että Jumala tarkoitti Kirjoitukset yksin juutalaisten
omaisuudeksi. Hän halusi Sanansa juutalaisten hoitoon niin, että
he ottaisivat Sanan vastaan, omaksuisivat sen ja
veisivät sen kaikille kansoille.
Oli yksi juutalainen, joka oivalsi tehtävänsä: apostoli Paavali.
Hän sanoi, Rom 1:14-15:
"Olen velassa sekä kreikkalaisille että barbaareille,
sekä viisaille että tyhmille, ja siksi halusin päästä
julistamaan evankeliumia myös teille Roomassa asuville."
Toisin kuin monet hänen kumppaninsa,
Paavali ymmärsi, että hän oli saanut Jumalan Sanan
vietäväksi eteenpäin ja että hän oli vastuussa siitä,
miten hän hoiti tämän tehtävän.
Hän sanoi: "Olen velassa kaikille kansoille ja tehtäväni on
viedä Jumalan Sana kaikille kansoille niin hyvin kuin pystyn".
Rom 9:4-5:ssä Paavali esittää kahdeksan piirrettä,
jotka tekevät juutalaisista ainutlaatuisia:
"Ovathan he israelilaisia, jotka Jumala on ottanut lapsikseen ja
joille Hän on antanut kirkkautensa. Heidän kanssaan Hän on tehnyt
liitot, heille Hän on antanut lain, jumalan palvelukset ja lupaukset."
Kuusi asiaa, jotka annettiin vain juutalaisille.
Paavali lisää vielä kaksi piirrettä:
"Heidän ovat kantaisät (patriarkat),
heistä on Kristus, Messias, ihmisenä lähtöisin."
Nämä kahdeksan piirrettä erottavat juutalaiset
kaikista muista kansoista.
Heidät Jumala on ottanut kansakseen,
heille Hän on antanut kirkkautensa,
ilmoittanut läsnäolonsa, tehnyt heidän kanssaan liiton,
antanut lain, tehnyt heistä pappiskansan ja
antanut heille lupauksensa ja
vielä: heidän olivat patriarkat, joista Messias polveutui.
Joskus me kuvittelemme, että Jeesus oli juutalainen vain 33 vuotta.
Näin ei ole. Hän kuuluu juutalaisiin aina ja ikuisesti.
Ilm 5:ssä Johannes itki, koska kukaan ei kyennyt avaamaan
sinetöityä kirjakääröä. Mutta jae 5 kertoo:
"Mutta yksi vanhimmista sanoi minulle: 'Älä itke.
Juudan heimon leijona, Daavidin juuriverso, on saanut voiton.
Hän avaa kirjan ja murtaa kaikki seitsemän sinettiä."
Ikuisuudessa, kauan sen jälkeen
kun Hänen maallinen elämänsä oli päättynyt,
Jeesus tunnetaan Juudan heimon leijonana.
Erityisellä tavalla Hän kuuluu juutalaiseen kansaan.
Vielä yksi todiste Jeesuksen omasta suusta,
kun Hän kohtasi samarialaisen naisen kaivolla. Joh 4:22:
"Te samarialaiset kumarratte sellaista, mitä ette tunne, mutta
me juutalaiset kumarramme Häntä, jonka tunnemme,
sillä pelastaja nousee juutalaisten joukosta."
Neljä sanaa, joilla on uskomaton vaikutus:
pelastaja nousee juutalaisten joukosta.
Ellei juutalaisia olisi ollut, ei olisi patriarkkoja,
ei apostoleja, ei profeettoja, ei UT:ia, ja ennen kaikkea,
ei olisi Vapahtajaa.
Niinpä kaikki, mitä pelastukseen kuuluu, on peräisin
vain yhdestä kansasta, juutalaisista.
Kaikki muut kansat mukaan lukien amerikkalaiset, britit ja muut,
ovat juutalaisille velkaa, jota ei voi maksaa takaisin ja
jonka suuruutta ei voi mitata.
Mutta on suuri tragedia kautta aikain,
että sen sijaan, että olisimme maksaneet velkaamme,
me olemme lisänneet sitä kerta toisensa jälkeen.
Vuosisatoja 300- luvulta lähtien aina nykyaikaan,
tunnustava kirkko, ne jotka kutsuvat itseään kristityiksi,
ovat olleet antisemitismin pääpukareita.
Jos keskustelet juutalaisen kanssa etkä tunne taustoja
etkä tiedä miksi hän näyttää varautuneelta kristittyjä kohtaan,
niin on hyvä tietää, että juutalaisilla on
16 vuosisadan muistot julmasta, raa'asta ja ennakkoluuloisesta
kristittyjen juutalaisvastaisuudesta,
joka johti satojen tuhansien juutalaisten kidutukseen,
nöyryytykseen ja kuolemaan.
Pidä tämä mielessäsi.
Eräässä kirjassani totean, että kirkko kylvi
juutalaisvastaisuuden siemenen ja natsit korjasivat sadon.
Se on historian tosiasia. Natsien juutalaisvastaisuus,
heidän syvä vihansa juutalaisia kohtaan,
ei olisi koskaan syttynyt, ellei Euroopassa olisi
kylvetty vihan siementä vuosisatojen ajan.
Valitettavasti, ja sanon tämän hyvin surullisena,
Martti Luther oli johtavia juutalaisten vastustajia.
Kun kirjoitin kirjaani "Viimeinen sana Lähi-idästä",
aioin lainata joitain Lutherin puheita juutalaisista, mutta
ne olivat niin kauheita ja vulgaareja, etten halunnut painattaa niitä.
Olemme siis velkaa, jota olemme kasvattaneet yli äyräiden.
Viimeisimpien vuosikymmenten aikana
jolloin Israelin valtio on ollut olemassa,
Jumala on ikään kuin antanut muille kansoille mahdollisuuden
maksaa velkaa takaisin.
Valitettavasti harva kansa on käyttänyt tilaisuutta hyväkseen.
Puhun tästä myöhemmin.
On vielä eräs ainutlaatuinen asia,
joka tekee juutalaisista täysin poikkeavan kansan.
Heidän historiansa kerrottiin etukäteen ennen tapahtumia.
Luettelen 16 Israelin vaiheisiin ja tulevaisuuteen liittyvää profetiaa.
Osoitan, että niistä 13 on jo toteutunut.
Vain kolme profetiaa on vielä toteutumatta.
Jotkut ajattelevat, että jos uskomme Israelin kohtaloon,
olemme fanaatikkoja, epäloogisia ja järjettömiä. Minä en näe sitä noin.
Jos 13 profetiaa 16:sta on jo toteutunut,
ei ole järjetöntä odottaa, että loput kolmekin toteutuvat.
En pode alemmuudentuntoa niitä ihmisiä kohtaan,
jotka eivät usko Israelin kohtaloon.
Mielestäni on loogista uskoa Israelia koskeviin profetioihin.
Luettelen profeetalliset tapahtumat ja mainitsen Raamatun kohdat,
joihin viittaan, mutta emme nyt lue niitä.
Ensiksi, Egyptin orjuus profetoitiin Abrahamille, 1 Mos 15.
Samalla ennustettiin pako Egyptistä rikkauksien kera.
Kolmanneksi, samalla Jumala ennusti Abrahamille, että
hänen jälkeläisensä saisivat haltuunsa Kaanaan maan.
Kaikki nämä 1 Mos 15:n profetiat ovat tarkoin täyttyneet.
5 Mos 32:ssa Mooses ennustaa, että kun israelilaiset tulevat
tuohon maahan, he kääntyvät palvelemaan epäjumalia.
Juuri näin tapahtui. Hän ennusti myös, että
Jumalan palvelemisen keskus perustettaisiin Jerusalemiin.
Juuri näin tapahtui.
Profeetta Aamos mm. ennusti, että Israelin pohjoinen kuningaskunta
joutuisi pakkosiirtolaisuuteen Assyriaan. Näin tapahtui.
Jeremia ja muut profeetat ennustivat, että eteläinen kuningaskunta,
Juuda, joutuisi Babylonian pakko- siirtolaisuuteen. Näin tapahtui.
Salomo ja muut ennustivat ensimmäisen, hänen rakentamansa,
temppelin hävityksen. Juuri niin tapahtui.
Jesaja ja muut ennustivat, että pieni juutalaisten jäännös
palaa Babylonian pakkosiirto- laisuudesta. Näin tapahtui.
Mat 24:ssä ja Luk 19:ssä Jeesus ennusti toisen temppelin
täydellisen hävityksen. Niin tapahtui v. 70.
Hesekiel, 3 Mos ja muissakin kirjoissa ennustettiin,
että juutalaiset hajotetaan kaikkien kansojen sekaan.
Juuri niin kävi.
Profeetat ennustivat, että hajaannuksen aikana
heitä vainotaan ja alistetaan. Juuri niin kävi.
He ennustivat myös, että juutalaiset kootaan uudelleen
kaikista kansoista. 1900-luvulla juutalaisia
yli 100 maasta on palannut maahan,
jonka Jumala antoi Abrahamille ja hänen jälkeläisilleen.
Ehkä meidän järkemme ei pysty käsittämään
tähän liittyvän ihmeen suuruutta.
Juutalaiset olivat hajallaan 1900 vuotta ja
heitä painostettiin monin tavoin luopumaan identiteetistään,
mutta he kestivät.
Ensimmäinen vaimoni oli tanskalainen ja hän sanoi usein,
että jos tanskalaiset olisi hajotettu ympäri maailmaa,
niin 200 vuoden kuluttua ei olisi löytynyt mistään yhtään tanskalaista,
koska he olisivat sulautuneet muihin kansoihin.
Mutta juutalaiset olivat hajallaan 1900 vuotta
luopumatta identiteetistään, joskin se maksoi heille kaiken mitä heillä oli.
Katsokaamme nyt niitä kolmea profetiaa,
jotka eivät ole vielä täyttyneet.
Kaikkien kansojen kokoaminen taistelemaan Jerusalemia vastaan.
Lienee parasta katsoa mitä Herra puhuu, Sak 12:2-3:
Sak. 12:2-3 Herra sanoo:
"Minä teen Jerusalemista juovuttavan malja kaikille
ympärillä asuville kansoille.
Myös Juuda joutuu ahdinkoon, kun Jerusalemia piiritetään."
Mitä ihmisiä Israelin ympärillä asuvat kansat ovat? Arabeja.
"Sinä päivänä Minä teen Jerusalemista raskaan kiven
kaikkien kansojen tielle."
Nyt on jo kyse muistakin kuin arabikansoista.
"Ne kokoontuvat Jerusalemia vastaan, mutta kaikki, jotka
käyvät siihen kiveen käsiksi, satuttavat pahoin itsensä."
Näin voi helposti käydä, se voisi tapahtua muutamassa kuukaudessa.
YK: n peruskirjassa on yhä päätös tehdä Jerusalemista
kansainvälinen kaupunki. Milloin tahansa YK voi päättä
panna sen toimeen ja pakottaa Israel siihen asevoimin.
Sak 14, Herra puhuu Jerusalemista:
"Jerusalem, Herran päivä on tuleva, ja sinun saliisi jaetaan sinun keskelläsi.
Minä kokoan kaikki pakanat sotaan Jerusalemia vastaan.
Kaupunki valloitetaan, talot ryöstetään, naiset raiskataan,
ja puoli kaupunkia lähetee pakkasiirtolaisuuteen,
mutta jäljelle jäävää kansaa ei hävitetä kauungista."
YK:n kaltainen organisaatio, joka väittää edustavansa kaikkia maita,
mahdollistaa helposti noiden sanojen toteutumisen.
Seuraava vielä toteutumaton ennustus on
Messiaan yliluonnollinen ilmestyminen juutalaisille.
Sak 12:10 sanoo:
"Ja minä vuodatan Daavidin suvun päälle ja
Jerusalemin asukasten päälle armon ja rukouksen hengen.
He katsovat minuun, jonka he ovat lävistäneet.
Tämä on ihmeellinen Kirjoitus, koska Jumala itse puhuu ja sanoo:
He katsovat minuun, Jumalaan, jonka he ovat lävistäneet.
Ja he valittavat häntä, niinkuin valitetaan ainokaista,
murehtivat häntä katkerasti, niin- kuin murehditaan esikoista."
Jumala sanoo, että tulee aika, jolloin Pyhä Henki ilmoittaa
juutalaisille kuka on heidän Messiaansa,
jota he ovat hyljeksineet 1900 vuotta.
Vielä yksi toistaiseksi täyttymätön profetia on
Messiaan paluu kirkkaudessaan, Sak 14:3-5:
"Ja Herra on lähtevä liikkeelle ja sotiva näitä pakanoita vastaan,
niinkuin sotimispäivänänsä, taistelun päivänä.
Tämä tarkoittaa kansoja, jotka ovat piirittäneet Jerusalemin.
"Hän seisoo sinä päivänä Öljymäellä, joka kohoaa Jerusalemin itäpuolella.
Ja Öljymäki halkeaa kahtia idästä länteen hyvin suureksi laaksoksi:
toinen puoli mäkeä siirtyy pohjoiseen ja toinen puoli etelään päin.
Olin viimeisen armeijavuoteni juuri tuossa paikassa.
Teksti tuo mieleeni minulle niin tutun maiseman.
Maasto vastaa täsmälleen Sakarjan kuvausta. Hän jatkaa:
"Ja te pakenette minun mäkieni väliseen laaksoon, sillä
mäkien välinen laakso on ulottuva Asaliin asti. Te pakenette,
niinkuin pakenitte maanjäristystä Ussian, Juudan kuninkaan, päivinä.
Ja Herra, minun Jumalani, tulee; kaikki pyhät sinun kanssasi.
Tässä on ennustus Herran Jeesuksen tulosta näkyvässä kirkkaudessa ja
kunniassa kaikkien pyhien kanssa. Hän seisoo Öljymäellä,
joka on temppelialueesta itään.
Kun Hän seisoo Öljymäellä, se halkeaa maanjäristyksessä..
Toinen puoli mäestä siirtyy pohjoiseen, Scopusvuori,
toinen puoli etelään, Öljymäki.
Väliin muodostuu valtaisa laakso, joka ulottuu Jerusalemista kohti itää.
Sakarjan kuvaus vastaa täsmälleen maastoa, joten tekstiä on mahdoton
pitää kuvaannollisena tai ottaa sitä muuten kuin kirjaimellisesti.
Muistatte enkelit, jotka sanoivat opetuslapsille kun he olivat
nähneet miten Jeesus otettiin ylös ja pilvi vei Hänet näkyvistä:
Tämä Jeesus, joka otettiin teiltä ylös taivaaseen, on tuleva
samalla tavalla, kuin te näitte hänen taivaaseen menevän.
Pilvi vei Hänet ylös, pilvi tuo Hänet takaisin.
Hän lähti Öljyvuorelta, Hän palaa Öljyvuorelle.
Nämä kolme profetiaa kuudestatoista eivät ole vielä toteutuneet.
Laskutaitoni mukaan 81 % profetioista on toteutunut.
Jos haluat tilata Derek Princen opetuksia, ota yhteyttä.
Yhteystietomme näkyvät ruudussa.
Derek Princen opetuksia on saatavilla myös TV7 kaupasta.
Suomennos: Kai Mäkelä